ศก.ยังทรุดระเบิดทำจีพีดีลด0.05%
สศค. รายงานเศรษฐกิจเดือนก.ค.ยังทรุดเพิ่ม ระเบิดทำจีดีพีหดเพิ่ม0.05%
28 ส.ค. 2558

สศค. รายงานเศรษฐกิจเดือนก.ค.ยังทรุดเพิ่ม ระเบิดทำจีดีพีหดเพิ่ม0.05%
นายเอกนิติ นิติทัณฑ์ประภาศ ที่ปรึกษา สำนักงานเศรษฐกิจการคลัง (สศค.) เศรษฐกิจไทยเดือน ก.ค. ที่ผ่านมายังขยายตัวได้แบบเปราะบาง มีเพียง 2 ปัจจัยที่ขับเคลื่อนเศรษฐกิจ คือ การใช้จ่ายภาครัฐขยายตัวได้ 10.8% และการท่องเที่ยวก่อนการมีระเบิดเกิดขึ้นที่แยกราชประสงค์ขยายได้ 39.4%
ในส่วนของการส่งออกยังชะลอตัวขยายตัวติดลบ 3.6% จากความผันผวนของเศรษฐกิจโลก จากที่คาดว่าจะฟื้นตัวได้ดีขึ้น แต่ความเป็นจริงยังแย่กว่าที่คาดไว้
ขณะที่การบริโภคยังชะลอตัว ภาษีมูลค่าเพิ่มในเดือน ก.ค. ขยายตัวลบ 1.7% เป็นการเก็บภาษีมูลค่าเพิ่มยังขยายตัวได้ 5.9% แต่การเก็บจากการนำเข้าขยายตัวติดลบ 11% รวมถึงการเก็บภาษีการนำเข้าก็มีสัญญาณชะลอตัว ขยายตัวได้ 1.4% จากเดือนก่อนหน้าขยายได้ตัวได้ 6.5%
ที่สำคัญรายได้เกษตรกรไทยลดลงมากขยายตัวติดลบ 14% จากราคาพืชผลของตลาดโลกลดลง ทำให้กำลังซื้อของประชาชนหายไปมาก ทำให้รัฐบาลต้องเร่งออกมาตรการช่วยเหลือผู้มีรายได้น้อยเป็นการเร่งด่วน 
นายเอกนิติ นิติทัณฑ์ประภาศ ที่ปรึกษา สำนักงานเศรษฐกิจการคลัง (สศค.) กล่าวว่า เหตุการระเบิดแยกราชประสงค์ทำให้จะทำให้นักท่องเที่ยวหายไปเดือนละ 1 แสนคน เป็นเวลาประมาณ 3 เดือน หรือ 3 แสนคน  ทำให้การขยายตัวจีดีพีหายไป 0.05% ไม่ได้มากเป็น 1 ล้านคน ตามที่หลายฝ่ายประเมินไว้ก่อนหน้านี้